pythainlp/thai-wiki-dataset-v3 huggingface dataset:
บีกานามัยซิน

บีกานามัยซิน หรือ กานามัยซิน บี (INN, Bekanamycin หรือ Kanamycin B หรือ Amino-deoxy-Kanamycin) เป็นยาปฏิชีวนะชนิดหนึ่งในกลุ่มอะมิโนไกลโคไซด์ ที่ได้จากธรรมชาติ ผลิตได้จากสายพันธุ์ที่กลายพันธุ์ของเชื้อแบคทีเรีย Streptomyces kanamyceticus โดยบีกานามัยซินจะออกฤทธิ์ฆ่าเชื้อแบคทีเรียในวงศ์เอนเทอร์โรแบคทีเรียซีอี ได้แก่ สกุลเอสเชอริเชีย, สกุลเคลบซิลลา, สกุลซัลโมเนลลา, สกุลชิเกลลา และสกุลโปรตีอัส ยานี้มีคุณสมบัติทางกายภาพและชีวภาพที่เหมือนกันกับกานามัยซิน ทั้งโครงสร้างโมเลกุล, ขอบเขตการออกฤทธิ์, และเภสัชจลนศาสตร์
== เภสัชพลนศาสตร์ ==
บีกานามัยซินถูกดูดซึมได้น้อยมากในทางเดินอาหาร ความเข้มข้นของยาสูงสุดในลำไส้หลังการได้รับยาในรูปแบบรับประทานอยู่ที่ประมาณ170–350mg/g
== ความปลอดภัย ==
=== การเกิดพิษ ===
ผลการทดลองพบว่าความเข้มข้นของบีกานามัยซินรูปแบบฉีดเข้ากล้ามเนื้อที่มีผลฆ่าหนูทดลองร้อยละ50ของหนูทดลองทั้งหมด (Lethal dose 50%; LD50) คือ110.5และ192mg/kg ในหนูทดลองขนาดเล็ก (mice) และหนูทดลองขนาดใหญ่ (rat) ตามลำดับ ส่วน LD50 ของบีกานามัยซินรูปแบบรับประทานต่อหนูทดลองทั้งสองกลุ่มมีค่ามากกว่า6000mg/kg
=== ข้อห้ามใช้ ===
บีกานามัยซิน ซัลเฟต มีข้อห้ามใช้ในผู้ป่วยที่มีภาวะความผิดปกติต่อไปนี้; ระบบทางเดินอาหารอุดตัน, ภาวะที่ทางเดินอาหารมีการบีบตัวน้อยกว่าปกติ, ผู้ที่มีการดูดซึมสารอาหารผิดปกติ, ภาวะไตวาย หากผู้ป่วยที่ได้รับยาบีกานามัยซินมีอาการและ/หรืออาการแสดงที่บ่งบอกได้ถึงการเกิดพิษต่อระบบการได้ยินและ/หรือต่อไตควรพิจารณาหยุดการใช้ยานี้ในผู้ป่วยดังกล่าวทันที
ควรหลีกเลี่ยงการใช้ยานี้ร่วมกับยาอื่นที่ก่อให้เกิดพิษต่อการได้ยินและไตเหมือนกัน เช่น ยาปฏิชีวนะอื่นในกลุ่มอะมิโนไกลโคไซด์, กรดอีทาไครนิก เป็นต้น หากมีความจำเป็นต้องใช้ยาดังกล่าวร่วมกัน ต้องเฝ้าระวังและติดตามการเกิดอาการไม่พึงประสงค์ดังกล่าวอย่างใกล้ชิด
=== อาการไม่พึงประสงค์ ===
อาการไม่พึงประสงค์จากการได้รับบีกานามัยซินที่เกิดขึ้นได้บ่อน ได้แก่ คลื่นไส้, อาเจียน, ท้องเสีย และผื่น ส่วนการเกิดพิษต่อการได้ยินและไตนั้นจะพบการเกิดได้ง่ายในผู้ป่วยที่มีการทำงานของตับผิดปกติในระดับรุนแรง
== การใช้ประโยชน์ทางการแพทย์ ==
บีกานามัยซินมีข้อบ่งใช้ในการรักษาการติดเชื้อในระบบทางเดินอาหารที่เกิดจากเชื้อแบคทีเรียที่ไวต่อยานี้ ทั้งแบบเฉียบพลันและเรื้อรัง โดยขนาดยาบีกานามัยซินในผู้ใหญ่ คือ 1 – 1.5 กรัมต่อวัน โดยสามารถเพิ่มขนาดยาต่อวันได้สูงสุดถึง 4 กรัม (60 มิลลิกรัม/น้ำหนักตัว 1 กิโลกรัม/วัน) และควรแบ่งยาให้วันละ 3 – 4 ครั้ง ในเด็กอายุ 2 – 12 ปี ขนาดยาที่แนะนำ คือ 40 มิลลิกรัม/น้ำหนักตัว 1 กิโลกรัม/วัน ส่วนการใช้ยานี้ในเด็กอ่อนและทารกนั้นควรพิจารณาใช้เมื่อมีความจำเป็นเร่งด่วนและไม่มียาปฏิชีวนะอื่นได้ผลในการรักษา แต่การใช้ยาในกลุ่มผู้ป่วยกลุ่มนี้ควรได้รับการติดตามแลดูจากแพทย์อย่างใกล้ชิด
== บรรณานุกรม ==
Murase et al., J. Antibiot. 14A, 156, 1961
Cron et al., J. Am. Chem. Soc. 80, 4741, 1958
Murase, ibid. 14A, 367, 1961
Hichens, Rinehart, J. Am. Chem. Soc. 85, 1547, 1963
Umezawa et al., Bull. Chem. Soc. Japan 39, 1244, 1966
Suzuki et al., J. Antibiot. 23, 99, 1970
Zeltser et al., Antibiotiki 19, 552, 1974
F. Di Nola et al., Minerva Med. 70, 1803, 1979
A. Guerrieri et al., Clin. Med. 82, 25, 1975
P.J. Claes et al. in Analytical Profiles of Drug Substances, vol. 6, K. Florey, ed., Academic Press, New York, pag. 259, 1977
== อ้างอิง ==
อะมิโนไกลโคไซด์
ยาปฏิชีวนะ
ยาปฏิชีวนะที่ออกฤทธิ์ยับยั้งการสังเคราะห์โปรตีน
วังเฮลล์บรุนน์

วังเฮลล์บรุนน์ (Schloss Hellbrunn) เป็นวังตากอากาศบริเวณชานเมืองทางทิศใต้ของนครซัลทซ์บวร์ค ประเทศออสเตรีย สร้างขึ้นระหว่างค.ศ. 1613–19 โดยมาร์คุส ซิททิคุส ฟอน โฮเอินเอิมส์ เจ้าชายอัครมุขนายกแห่งซัลทซ์บวร์ค ซึ่งซึ่งสร้างวังแห่งนี้ไว้สำหรับเสด็จมาพักผ่อนอริยาบถช่วงฤดูร้อน แต่เป็นการเสด็จแบบมาเช้าเย็นกลับจากเมืองซัลทซ์บวร์ค ดังนั้นวังแห่งนี้จึงไม่มีห้องบรรทม
==แหล่งข้อมูลอื่น==
www.hellbrunn.at – Schloss, Park und Wasserspiele Hellbrunn
www.salzburg-zoo.at – Tiergarten Hellbrunn 
สิ่งก่อสร้างในซัลทซ์บวร์ค
สิ่งก่อสร้างในคริสต์ศตวรรษที่ 17
น้ำตกไรน์

น้ำตกไรน์ (Rheinfall) เป็นน้ำตกขนาดใหญ่ที่สุดของทวีปยุโรป ตั้งอยู่บนแม่น้ำไรน์บริเวณทางเหนือของนครซือริช บริเวณพรมแดนระหว่างรัฐชัฟเฮาเซินกับรัฐซือริชในประเทศสวิตเซอร์แลนด์ น้ำตกแห่งนี้มีความกว้าง 150 เมตรและสูง 23 เมตร ในช่วงฤดูหนาว จะมีปริมาณน้ำเฉลี่ยราว 250 ลูกบาศ์กเมตรต่อวินาที และในฤดูร้อนจะมีน้ำเฉลี่ยมากถึง 600 ลูกบาศ์กเมตรต่อวินาที ปลาทั่วไปไม่สามารถว่ายขึ้นน้ำตกแห่งนี้ได้ มีเพียงปลาไหลเท่านั้นที่มีเทคนิคเฉพาะตัวในการไต่ขึ้นน้ำตก น้ำตกแห่งนี้ถือกำเนิดขึ้นในยุคน้ำแข็งครั้งสุดท้ายเมื่อราว 14,000 ถึง 17,000 ปีที่แล้ว ปัจจุบันถือเป็นหนึ่งในสถานที่ท่องเที่ยวที่มีผู้เยี่ยมชมมากที่สุดในสวิตเซอร์แลนด์
==อ้างอิง==
สถานที่ท่องเที่ยวในประเทศสวิตเซอร์แลนด์
น้ำตกในประเทศสวิตเซอร์แลนด์
อาสนวิหารโลซาน

อาสนวิหารโลซาน (Cathédrale de Lausanne) หรือชื่อเต็มคือ อาสนวิหารน็อทร์-ดามแห่งโลซาน (Cathédrale Notre-Dame de Lausanne) เป็นโบสถ์คริสต์นิกายโปรเตสแตนต์ระดับอาสนวิหารประจำเมืองโลซาน ประเทศสวิตเซอร์แลนด์ อาสนวิหารแห่งนี้เริ่มขึ้นในปีค.ศ. 1170 และแล้วเสร็จในปี 1235 ต่อมาอาสนวิหารแห่งนี้ถูกประกาศอุทิศให้แก่พระแม่มารีย์โดยคำประกาศของสมเด็จพระสันตะปาปาเกรกอรีที่ 10ในปี 1275
อาสนวิหารในประเทศสวิตเซอร์แลนด์
ลาโช-เดอ-ฟง

ลาโช-เดอ-ฟง (La Chaux-de-Fonds) เป็นเมืองมรดกโลก ตั้งอยู่ในรัฐเนอชาแตล ประเทศสวิตเซอร์แลนด์ เมืองนี้เป็นเมืองใหญ่อันดับสาม (รองจากเจนีวาและโลซาน) ในภูมิภาครอม็องดีซึ่งเป็นภูมิภาคที่ใช้ภาษาฝรั่งเศสในประเทศสวิตเซอร์แลนด์ ลาโช-เดอ-ฟงมีประชากร 38,965 คน ณ สิ้นปี ค.ศ. 2016
ในปี ค.ศ. 2009 เมืองลาโช-เดอ-ฟงและเมืองเลอล็อกล์ซึ่งเป็นเมืองพี่น้อง ได้รับการขึ้นทะเบียนเป็นมรดกโลกโดยยูเนสโก ถือเป็นแหล่งมรดกโลกแห่งที่สิบในสวิตเซอร์แลนด์ เมืองทั้งสองมีการวางผังเมืองและอาคารบ้านเรือนสะท้อนถึงการทำนาฬิกาซึ่งเป็นอุตสาหกรรมของเมืองทั้งสอง เมืองลาโช-เดอ-ฟงเป็นที่ตั้งของผู้ผลิตนาฬิกาชื่อดังระดับโลกอย่างโรเล็กซ์, โอเมกา, โมวาโด เป็นต้น
==ภูมิอากาศ==
==อ้างอิง==
เมืองในประเทศสวิตเซอร์แลนด์
แหล่งมรดกโลกในประเทศสวิตเซอร์แลนด์
เทศบาลในรัฐเนอชาแตล
เจ้าหญิงมาเรียแห่งโรมาเนีย (1870-1874)

เจ้าหญิงมาเรียแห่งโรมาเนีย (1870-1874) (Princess Maria of Romania (1870–1874))
== พระประวัติ ==
เจ้าหญิงมาเรียแห่งโรมาเนีย (1870-1874) ประสูติเมื่อวันที่ 8 กันยายน พ.ศ. 2413 ณ ประเทศโรมาเนีย ทรงเป็นพระราชธิดาเพียงพระองค์เดียวใน สมเด็จพระเจ้าคาโรลที่ 1 แห่งโรมาเนีย และ เอลิซาเบธแห่งวีด สมเด็จพระราชินีแห่งโรมาเนีย โดยขณะเจริญพระชันษา 2 พรรษา พระองค์สามารถระบุแผนที่และบอกชื่อประเทศได้โดยเพียงทอดพระเนตรเพียงครั้งเดียว โดยก่อนที่พระองค์จะสิ้นพระชนม์ พระองค์ทรงตรัสกับพระราชมารดาว่า
เจ้าหญิงมาเรีย ทรงไม่มีสิทธิในการขึ้นเป็นพระมหากษัตริย์แห่งโรมาเนีย เนื่องจากต้องเป็นบุรุษเท่านั้นที่ทรงราชย์ได้
== สิ้นพระชนม์ ==
ในวันที่ 5 เมษายน พ.ศ. 2474 เจ้าหญิงมาเรียทรงประชวรด้วยไข้หวัดอีดำอีแดง ซึ่งระบาดมากในเมือง บูคาเรสต์ ทำให้มีประชากรล้มตายเป็นจำนวนมาก โดยพระองค์ถูกนำส่งไปที่ประสาทเพลส โดยได้รับการถวายพระโอสถจากนายแพทย์ทีโอดอร์และคณะแพทย์คนอื่นๆอีกมากมาย แต่พระอาการก็ไม่ดีขึ้นและสิ้นพระชนม์ลงเมื่อวันที่ 9 เมษายน พ.ศ. 2417 สร้างความเสียพระราชหฤทัยอันใหญ่หลวงสู่พระราชบิดาและพระราชมารดารวมทั้งประชาชนโรมาเนียเป็นอย่างมาก โดยพระศพของเจ้าหญิงมาเรียถูกฝังไว้ ณ วิหารคอร์เนีย ตามพระราชประสงค์ของพระราชมารดา โดย เอลิซาเบธแห่งวีด สมเด็จพระราชินีแห่งโรมาเนีย มีพระราชดำรัสถึงพระราชธิดาเป็นครั้งสุดท้ายว่า
== พระรูปของเจ้าหญิงมาเรีย ==
ไฟล์:E-m-1870-e1261767859941.jpg|Princess Maria and her mother shortly after her birth, in 1870.
ไฟล์:R1 - Copy.jpeg|Maria and her mother in 1871.
ไฟล์:Queen Elisabeth and Princess Marie of Romania.jpeg|Princess Maria with her mother in 1872.
ไฟล์:Carol I, Elisabeta and Maria.jpg|Maria with her parents in 1873.
ไฟล์:Marie-nanny web.jpg|Princess Maria with her nanny, .
ไฟล์:Princess Marie's Grave, 1874.jpeg|Prince Carol I and Princess Elisabeth at Maria's grave shortly after her death.
ไฟล์:The-casquet-of-Marie.jpg|Marie's remains being taken to the Cathedral of Curtea de Argeș, in 1916.
บุคคลที่เกิดในปี พ.ศ. 2413
บุคคลที่เสียชีวิตในปี พ.ศ. 2417
ราชวงศ์โฮเอินท์ซ็อลเลิร์น-ซีคมาริงเงิน
เจ้าหญิงโรมาเนีย
ล็อยเคอร์บาท

ล็อยเคอร์บาท (Leukerbad) หรือ ลอแอ็ช-เล-แบ็ง (Loèche-les-Bains) เป็นหมู่บ้านและเทศบาลในรัฐวาเล ประเทศสวิตเซอร์แลนด์ ประชากรส่วนใหญ่พูดภาษาเยอรมันเป็นหลัก หมู่บ้านแห่งนี้ตั้งอยู่ในหุบเขากลางเทือกเขาแอลป์ จากหมู่บ้านมีกระเช้าลอยฟ้าข้ามเขาเชื่อมไปยังทะเลสาบเดาเบินทางเหนือ และยังมีกระเช้าลอยฟ้าขึ้นสู่รินเดอร์ฮึทเทอร์ทางตะวันออกเฉียงใต้
==อ้างอิง==
เมืองในประเทศสวิตเซอร์แลนด์
แหล่งเล่นสกีในประเทศสวิตเซอร์แลนด์
นาคาเดีย

สีไพร มุ่งพันธ์กลาง หรือที่รู้จักกันดีในชื่อ นาคาเดีย เป็นดีเจ และโปรดิวเซอร์ ชาวไทย ที่อาศัยอยู่ในเบอร์ลิน ,ประเทศเยอรมนี
==ชีวิตเริ่มต้น และอาชีพ==
นาคาเดีย เกิดในครอบครัวเกษตรกรและเป็นน้องคนสุดท้องของพี่น้องห้าคน ที่อำเภอครบุรี ,จังหวัดนครราชสีมา , ประเทศไทย เธอถูกทิ้งให้อยู่บ้านตามลำพังในช่วงเรียนมัธยมต้น ในขณะที่พ่อแม่และพี่ๆ ของเธอออกไปทำงานที่กรุงเทพฯ หาเงินเพื่อเลี้ยงชีพและส่งเงินเดือนให้เธอจำนวน 300 บาทต่อเดือนเพื่อเป็นการศึกษา ในวัยอายุ 15 ขวบหลังจากเรียนจบมัธยมต้น Nakadia เธอได้ย้ายไปอยู่ในเมืองโคราช ซึ่งเธออาศัยอยู่ในอพาร์ตเมนต์กับเพื่อนหญิงอีกห้าคน เธอทำงานในโรงงานผลิตทำสายคอมพิวเตอร์, ผลิตจานพลาสติก และฮาร์ดดิสก์ไดรฟ์ สองปีต่อมาเธอทำงานในห้างสรรพสินค้าท้องถิ่น เธอมักจะไปไนต์คลับหลังเลิกงานอยู่เสมอ ซึ่งเธอได้เรียนรู้เกี่ยวกับแนวเพลงประเภท เทคโน (Techno) ในปี พ.ศ. 2545 เพื่อนของเธอชื่อเซบาสเตียน (ซึ่งท้ายที่สุด กลายเป็นผู้จัดการของเธอ) แนะนำให้เธอกลายเป็นดีเจ ซึ่งเธอได้มีโอกาสไปประเทศเยอรมนี และเป็นการเดินทางบินออกนอกประเทศไทยเป็นครั้งแรกในชีวิต เธอได้ไปไนท์ไลฟ์แห่งหนึ่ง เธอร่วมสนุกสังสรรค์กับดีเจดัง ดีเจหญิงยุคบุกเบิกสมัยปี 90's อย่างดีเจมารูช่า (Marusha) คืนนั้นจุดประกายทำให้เธอตัดสินใจเป็นดีเจทันที 
เธอเริ่มต้นอาชีพ ดีเจ อย่างเต็มตัวปลายปี พ.ศ. 2545 ด้วยการเล่นแสดงรอบเกาะสมุย เกาะพะงัน เกาะเต่า จังหวัดสุราษฏ์ธานี และในปี พ.ศ. 2546 นาคาเดียเธอได้กลับไปยุโรปอีกครั้งเธอทัวร์ดีเจครั้งแรกที่ประเทศเยอรมนี, ประเทศเนเธอร์แลน, ประเทศโปแลน, ประเทศอิตาลี, ประเทศฝรั่งเศส ฯลฯ ถึงทุกวันนี้เธอไปแสดงโชว์มาแล้วกว่า 70 ประเทศทั่วโลก เธอมุ่งหน้าทำงานอย่างหนัก และมุ่งมั่นตั้งใจเดินตามความฝันของเธอไปเรื่อยๆ
ในปี 2548 เธอทัวร์ทวีปอเมริกาใต้เป็นครั้งแรกเธอแสดงในคลับดังอย่าง D'Edge เมือง เซาเปาลู ,ประเทศบราซิล คลับอันเดอร์ (Under Club) ประเทศอาร์เจนติน่า, และคลับอ๊อกทาว่า (Octava Club) ประเทศโคคอมเบีย, ประเทศเอกวาดอร์, ประเทศชิลี ครั้งต่อมา และในขณะเดียวกันเธอทัวร์ทวีปแอฟริกา เช่น ประเทศแอฟริกาใต้, ประเทศตูนิเซีย (Tunisia), ประเทศโมร็อคโค (Morocco), ประเทศอียีปต์ (Egpyt) เกาะรียูเนียน (Le Reunion) ของประเทศฝรั่งเศส, เกาะมอริเชียส (Mauritus) ฯลฯ
ในปี 2561 เธอทัวร์ทวีปออสเตรเลีย และเธอยังได้ไปแสดงในเทศกาลสำคัญๆ ในทวีปยุโรปเช่น เลิฟพาเหรด Loveparade เมืองเบอร์ลิน ประเทศเยอรมนี สตีสท์ พาเลท ซือริช Street Parade Zurich, Queensday, Sugar Factory เมืองแอมส์เธอร์ดาม ประเทศเนเธอร์แลนด์  Cafe D'Antwerp ประเทศเบลเยียม และในปี 2561 เธอเป็นศิลปินดีเจไทยคนแรกได้ไปแสดงที่เฟสติวัลเบอร์หนึ่งระดับโลกอย่างทูมอร์โรว์แลน (Tomorrowland)
เธอได้โปรดิวเพลง และมีผลงานออกมาแล้วมากมาย ลงค่ายเพลงดังอย่าง ค่ายเพลง JETT Records ของฝรั่งเศส,  NB Records ของออสเตรีย ค่ายเพลง Get Physical ของเยอรมัน ค่ายเพลง Bedrock Records ของอังกฤษ ฯลฯ 
== อ้างอิง ==
บุคคลที่เกิดในปี พ.ศ. 2523
บุคคลที่ยังมีชีวิตอยู่
ดีเจไทย
บุคคลจากเบอร์ลิน
คาเพ็ลล์บรึคเคอ

คาเพ็ลล์บรึคเคอ (Kapellbrücke) เป็นสะพานคนเดินข้ามแม่น้ำร็อยส์ในนครลูเซิร์น ประเทศสวิตเซอร์แลนด์ สร้างขึ้นในปี ค.ศ. 1365 เมื่อแรกสร้างมีความยาว 270 เมตร แต่เนื่องจากตลิ่งแม้น้ำที่งอกเพิ่มขึ้นตลอดหลายร้อยปี ทำให้ในปัจจุบันตัวสะพานเหลือความยาว 204.7 เมตร สะพานนี้ถือเป็นสะพานไม้ที่เก่าแก่ที่สุดในยุโรป และถือเป็นหนึ่งในสะพานแบบโครงที่เก่าแก่ที่สุดที่ยังหลงเหลืออยู่ในโลก ตลอดลำสะพานมีจิตรกรรมจำนวนมากที่วาดขึ้นในศตวรรษที่ 17 อย่างไรก็ตาม จิตรกรรมกว่า 2 ใน 3 ได้ถูกทำลายจากเหตุเพลิงไหม้ในปี ค.ศ. 1993
==อ้างอิง==
สถานที่ท่องเที่ยวในประเทศสวิตเซอร์แลนด์
สะพานไม้
สะพานเดินเท้า
สะพานข้ามแม่น้ำในประเทศสวิตเซอร์แลนด์
สิ่งก่อสร้างในคริสต์ศตวรรษที่ 14
ปราสาทชียง

ปราสาทชียง (Château de Chillon) เป็นปราสาทที่ตั้งอยู่บนเกาะขนาดเล็กในทะเลสาบเจนีวา ประเทศสวิตเซอร์แลนด์ ตั้งอยู่บริเวณชายฝั่งทางตะวันออกเฉียงใต้ของเมืองมงเทรอในรัฐโว ไม่ปรากฏว่าปราสาทหลังนี้สร้างขึ้นเมื่อปีใด แต่เอกสารเก่าแก่ที่สุดที่ระบุถึงปราสาทหลังนี้อยู่ในปี ค.ศ. 1005 สร้างขึ้นเพื่อใช้ควบคุมเส้นทางการสัญจรระหว่างบูร์กอญกับช่องเขากร็อง-แซ็ง-แบร์นาร์ ในช่วงศตวรรษที่ 12 เป็นต้นมา ปราสาทถูกใช้เป็นที่พักผ่อนในฤดูร้อนของเคานต์แห่งซาวอย ต่อมาในศตวรรษที่ 16 ปราสาทถูกดยุกแห่งซาวอยใช้เป็นที่คุมขังพระและนักโทษทางการเมือง ในปัจจุบัน ปราสาทหลังนี้เปิดให้บุคคลทั่วไปเข้าเยี่ยมชม
สถานที่ท่องเที่ยวในประเทศสวิตเซอร์แลนด์
ไอเซอนัค

ไอเซอนัค (Eisenach) เป็นเมืองชนบทในรัฐทือริงเงิน ประเทศเยอรมนี ตั้งอยู่ห่างจากแฟรงก์เฟิร์ตไปทางตะวันออกเฉียงเหนือราว 200 กิโลเมตร ในอดีตเคยเป็นเมืองหลวงของทือริงเงินระหว่างคริสต์ศตวรรษที่ 12 ถึง 13 ปราสาทวาร์ทบวร์คในเมืองนี้ได้รับการขึ้นทะเบียนเป็นมรดกโลกโดยยูเนสโก อุตสาหกรรมหลักของเมืองคืออุตสาหกรรมยานยนต์ เมืองไอเซอนัคเป็นบ้านเกิดของโยฮัน เซบัสทีอัน บัค คีตกวีในยุคบาโรก และ แอนสท์ อับเบอ นักฟิสิกส์
เมืองในรัฐทือริงเงิน
รัฐทือริงเงิน
เมืองในประเทศเยอรมนี
มาร์ติน ลูเทอร์
สารวดี

สารวดี (သာယာဝတီ) เป็นเมืองหนึ่งในภาคพะโค (หงสาวดี) แถบพม่าตอนล่าง เป็นเมืองหลักของจังหวัดและอำเภอสารวดี ตั้งอยู่ห่างจากนครย่างกุ้งไปทางทิศเหนือประมาณ 76 ไมล์ ตัวเมืองปัจจุบันสร้างขึ้นในสมัยที่พม่าตกอยู่ภายใต้การปกครองของอังกฤษเมื่อ ค.ศ. 1878
==ภูมิอากาศ==
==อ้างอิง==
เมืองในภาคพะโค
คาร์ล อ็อทโท ค็อค

คาร์ล อ็อทโท ค็อค (2 มกราคม ค.ศ. 1897 – 5 เมษายน ค.ศ. 1945)เป็นผู้บัญชาการระดับกลางในหน่วยเอ็สเอ็สของนาซีเยอรมนี ผู้ซึ่งได้เป็นผู้บัญชาการคนแรกของค่ายกักกันนาซีที่บูเคินวัลท์และซัคเซินเฮาเซิน (Sachsenhausen) ตั้งแต่เดือนกันยายน ค.ศ. 1941 จนกระทั่งเดือนสิงหาคม ค.ศ. 1942 เขาได้ทำหน้าที่เป็นผู้บัญชาการคนแรกของค่ายกักกันไมดาแนกในเขตยึดครองโปแลนด์ ได้ทำการฉกชิงทรัพย์สินของมีค่าและเงินจำนวนมหาศาลจากการสังหารหมู่ชาวยิว ภรรยาของเขา อิลเซอ ค็อค ยังได้เข้าไปมีส่วนร่วมในคดีที่ฉาวโฉ่ที่ค่ายบูเคินวัลท์และไมดาแนก
ในช่วงปลายสงคราม คาร์ล อ็อทโท ค็อค ได้ถูกเจ้าหน้าที่เอ็สเอ็สจับกุมในข้อหาฉ้อโกงและถูกนำตัวขึ้นศาลและถูกตัดสินลงโทษประหารชีวิตสำหรับความเสื่อมเสียทั้งตัวเขาและหน่วยเอ็สเอ็ส คาร์ล อ็อทโท ค็อคได้ถูกประหารชีวิตด้วยการยิงปืนแบบชุดทีม เมื่อวันที่ 5 เมษายน ค.ศ. 1945
บุคคลที่เกิดในปี พ.ศ. 2440
บุคคลที่เสียชีวิตในปี พ.ศ. 2488
นาซี
เชลยศึกสงครามโลกครั้งที่หนึ่งชาวเยอรมัน
บุคคลจากดาร์มชตัท
ชาวเยอรมันที่ถูกประหารชีวิต
เอวีเอ็ส-36

เอวีเอ็ส-36 (จาก Avtomaticheskaya Vintovka Simonova 1936 model; Автоматическая винтовка Симонова образца 1936 года (АВС-36)) เป็นปืนเล็กยาวประจัญบานอัตโนมัติของโซเวียตซึ่งได้แสดงให้เห็นในการใช้งานในช่วงต้นของสงครามโลกครั้งที่สอง เป็นหนึ่งจำนวนแต่ต้นโดยคัดเลือกเป็นปืนไรเฟิลประจัญบาล (มีความสามารถในการยิงทั้งแบบยิงนัดเดียวและแบบเต็มอัตโนมัติ)ซึ่งได้รับการยอมรับว่าเป็นปืนที่มีประสิทธิภาพสูง แต่ด้วยระบบที่ซับซ้อนและยากต่อการผลิต จึงทำให้ปืนกระบอกนี้ไม่ค่อยได้เห็นในสงครามนัก
==การอ้างอิง==
ปืนเล็กยาว
เขตซีลางังคาบีซายาอัน

เขตซีลางังคาบีซายาอัน (วาไร: Sinirangan Kabisay-an; เซบัวโน: Sidlakang Kabisay-an; Silangang Kabisayaan) หรือ เขตที่ 8 เป็นเขตหนึ่งของประเทศฟิลิปปินส์ ประกอบด้วย 3 หมู่เกาะหลัก ได้แก่ เกาะซามาร์, เกาะเลเต และเกาะบีลีรัน เขตนี้มี 6 จังหวัด, 1 นครอิสระ และ 1 นครที่มีประชากรอย่างสูง (ตักโลบัน) เขตนี้ครอบคลุมพื้นที่ซีกตะวันออกของหมู่เกาะวิซายัส
เขตซีลางังคาบีซายาอันติดกับทะเลฟิลิปปินทางทิศตะวันออก และมีสถานที่สำคัญอย่างสะพานซันฮวนนิโค ซึ่งเป็นสะพานที่ยาวที่สุดในประเทศ สำหรับในปี ค.ศ. 2015 เขตมีประชากร 4,440,150 คน เป็นเขตที่มีประชากรมากที่สุดอันดับที่ 3 ของวิซายัส
== ภูมิศาสตร์ ==
เขตซีลางังคาบีซายาอัน ตั้งอยู่ทางภาคตะวันออกของประเทศฟิลิปปินส์ ประกอบด้วย 3 หมู่เกาะหลัก ได้แก่ เลเต, บีลีรัน, ซามาร์ ติดกับทะเลฟิลิปปินทางทิศตะวันออกและทิศเหนือ โดยมีช่องแคบซันเบอร์นาร์ดิโนคั่นกลางระหว่างเขตนี้กับเกาะลูซอน, ติดต่อกับทะเลคาโมเตสและทะเลวิซายันทางทิศตะวันตก และติดกับทะเลโบโฮลทางทิศใต้ โดยช่องแคบซูรีเกาคั่นกลางระหว่างเขตนี้กับเกาะมินดาเนา โดยเขตนี้มีเนื้อที่  หรือร้อยละ 7.2 ของประเทศ
== การแบ่งเขตการปกครอง ==

ประกอบด้วย 6 จังหวัด, 1 นครที่มีประชากรอย่างสูง, 1 นครอิสระ, 5 นครทั่วไป, 136 เทศบาล และ 4,390 บารังไกย์
== การขนส่ง ==
สามารถเชื่อมต่อกับเกาะลูซอนและเกาะมินดาเนาได้ทางสะพานถนน และมีท่าอากาศยาน 9 แห่ง กระจายตามจังหวัดต่าง ๆ โดยที่ใหญ่ที่สุดคือท่าอากาศยานแดเนียล แซด โรมูอัลเดซ ที่ตักโลบัน ส่วนท่าเรือทะเลก็มีกระจัดกระจายตามเมืองตักโลบัน, คัตบาโลกัน, คัลบาโยก, โบโรงกัน, อัลเลน, โอร์โมก, บาโต, ฮีโลงโกส, มาอาซีน, โซโกด และนาบาล
== อ้างอิง ==
== แหล่งข้อมูลอื่น ==
Eastern Visayas Festivals & Fiestas 
เขตซีลางังคาบีซายาอัน
เดอเลมง

เดอเลมง (Delémont) เป็นเมืองหลวงของรัฐฌูราในประเทศสวิตเซอร์แลนด์ ตั้งอยู่ใกล้พรมแดนประเทศฝรั่งเศส ประชากรราว 70% นับถือนิกายโรมันคาทอลิก และอีก 12% รับถือนิกายโปรเตสแตนต์
==ภูมิอากาศ==
==อ้างอิง==
เมืองในประเทศสวิตเซอร์แลนด์
เทศบาลในรัฐฌูรา
รัฐฌูรา

สาธารณรัฐและรัฐฌูรา (Republic and Canton of the Jura; République et Canton du Jura) เป็นรัฐในประเทศสวิตเซอร์แลนด์ เป็นรัฐที่ใหม่ที่สุดใน 26 รัฐของสวิตเซอร์แลนด์ ก่อตั้งในปี ค.ศ. 1979 ตั้งอยู่ทางตะวันตกเฉียงเหนือของประเทศ มีเมืองหลวงคือเมืองเดอเลมง มีชายแดนติดกับรัฐบาเซิล-ลันท์ชัฟท์ รัฐแบร์น และจังหวัดดูของฝรั่งเศส
== อ้างอิง ==
ฌูรา
รัฐและดินแดนที่ก่อตั้งในปี พ.ศ. 2522
ชเตฟานีแห่งโฮเอินโซลเลิร์น-ซิกมาริงเงิน

ชเตฟานี โยเซฟา ฟรีเดอริเคอ วิลเฮลมีน อันโทเนีย แห่งโฮเอินโซลเลิร์น-ซิกมาริงเงิน (Stephanie Josepha Friederike Wilhelmine Antonia von Hohenzollern-Sigmaringen) เป็นเจ้าหญิงเยอรมันซึ่งอภิเษกสมรสเข้าสู่พระราชวงศ์โปรตุเกสและอัลเกรฟ และได้ขึ้นเป็นพระราชีนีในพระเจ้าเปดรูที่ 5 แห่งโปรตุเกส
== พระราชประวัติ ==
ชเตฟานีแห่งโฮเอินโซลเลิร์น-ซิกมาริงเงิน สมเด็จพระราชินีแห่งโปรตุเกสและอัลเกรฟ ทรงมีพระนามเดิมว่า เจ้าหญิงสตฟานีแห่งโฮเอินโซลเลิร์น-ซิกมาริงเงิน ประสูติเมื่อวันที่ 15 กรกฎาคม พ.ศ. 2380 ณ โฮเอินโซลเลิร์น-ซิกมาริงเงิน เป็นพระบุตรพระองค์ที่ 2 และพระธิดาพระองค์แรกใน คาร์ล อันโทน เจ้าชายแห่งโฮเอินโซลเลิร์น และ  เจ้าหญิงโยเซฟินแห่งบาเดิน โดยพระองค์ทรงเป็นพระภคินีใน สมเด็จพระเจ้าคาโรลที่ 1 แห่งโรมาเนีย
== เษกสมรสและสวรรคต ==
เจ้าหญิงชเตฟานีทรงเษกสมรสกับ พระเจ้าเปดรูที่ 5 แห่งโปรตุเกส เมื่อวันที่ 29 เมษายน พ.ศ. 2401 โดยทรงรับพระราชทานพระราชอิสริยยศเป็น สมเด็จพระราชินีแห่งโปรตุเกสและอัลเกรฟ พระองค์ทรงประชวรด้วยโรคคอตีบและเสด็จสวรรคตเมื่อวันที่ 17 กรกฎาคม พ.ศ. 2402 หลังจากวันครบรอบพระชนมายุปีที่ 22 พรรษาได้เพียง 2 วัน โดยไม่ทรงมีพระราชบุตร ในขณะที่ พระเจ้าเปดรูที่ 5 แห่งโปรตุเกส ก็ไม่ทรงอภิเษกสมรสกับผู้ใดอีกและเสด็จสวรรคตด้วยโรคอหิวาตกโรค เมื่อวันที่ 11 พฤศจิกายน พ.ศ. 2404
บุคคลที่เกิดในปี พ.ศ. 2380
บุคคลที่เสียชีวิตในปี พ.ศ. 2402
ราชินีแห่งโปรตุเกส
ราชวงศ์โฮเอินโซลเลิร์น-ซิกมาริงเงิน
จังหวัดอีโลโคสนอร์เต

จังหวัดอีโลโคสนอร์เต (อีโลกาโน: Makin-amianan nga Ilocos) เป็นจังหวัดในเขตอีโลโคสของประเทศฟิลิปปินส์ เมืองหลักคือลาวัก อยู่ทางมุมตะวันตกเฉียงเหนือของเกาะลูซอน และเป็นจังหวัดบ้านเกิดของอดีตประธานาธิบดีฟิลิปปินส์ เฟอร์ดินานด์ มาร์กอส ผู้ใช้กฎหมายเบ็ดเสร็จในช่วงครึ่งหลังของการดำรงตำแหน่ง แต่ได้รับความนิยมน้อยในจังหวัดของเขา นอกจากนี้ อีโลโคสนอร์เตยังเป็นจุดหมายการท่องเที่ยวภาคเหนือ โดยเป็นที่ตั้งของโรงแรมฟอร์ตอิโลคอนเดียและเมืองปากุดพุด
== ภูมิศาสตร์ ==

จังหวัดมีเนื้อที่ 3,467.89 ตารางกิโลเมตร (1,338.96 ตารางไมล์) ครอบคลุมทางตอนเหนือของเขตอีโลโคส เกาะลูซอน ติดต่อกับจังหวัดคากายันและจังหวัดอาปาเยา‎ทางทิศตะวันออก, ติดกับจังหวัดอาบราทางทิศตะวันออกเฉียงใต้, ติดกับจังหวัดอีโลโคสซูร์ทางทิศตะวันตกเฉียงใต้ ส่วนอาณาเขตทางภูมิศาสตร์ ติดกับทะเลจีนใต้ทางทิศตะวันตก และช่องแคบลูซอนทางทิศเหนือ
=== การแบ่งเขตการปกครอง ===
ประกอบด้วย 21 เทศบาล, 2 นคร และ 557 บารังไกย์
นครหรือเทศบาลที่มีประชากรมากที่สุด 5 อันดับแรก (ค.ศ. 2015)
นครลาวัก (111,125 คน)
นครบาตัก (55,201 คน)
เทศบาลดินกราซ (38,562 คน)
เทศบาลซันนิโคลัส (36,736 คน)
เทศบาลวินตาร์ (32,220 คน)
ไฟล์:Aurora Park, Laoag City, Ilocos Norte, Philippines.jpg|น้ำพุในนครลาวัก
ไฟล์:Immaculate Conception Parish Church at Night, Batac, Ilocos Norte, Philippines - panoramio.jpg|โบสถ์ในนครบาตัก
ไฟล์:Facade of Dingras Church.jpg|โบสถ์เทศบาลดินกราซ
ไฟล์:Vintar Panorama with Rainbow.jpg|ทิวทัศน์ในเทศบาลวินตาร์
== ประชากร ==
ในปี ค.ศ. 2015 มีประชากร 593,081 คน ความหนาแน่น 170 คนต่อตารางกิโลเมตร หรือ 440 คนต่อตารางไมล์
== อ้างอิง ==
== แหล่งข้อมูลอื่น ==
เว็บไซต์อย่างเป็นทางการ
 
อีโลโคสนอร์เต
รัฐและดินแดนที่ก่อตั้งในปี พ.ศ. 2361
แก่งสะพือ

แก่งสะพือ เป็นแก่งหินที่สวยงามในแม่น้ำมูล ตั้งอยู่ในเขตเทศบาลเมืองพิบูลมังสาหาร อำเภอพิบูลมังสาหาร จังหวัดอุบลราชธานี ห่างจากตัวอำเภอเมืองอุบลราชธานี ประมาณ 45 กิโลเมตร เดินทางไปตามทางหลวงแผ่นดินหมายเลข 217
คำว่า สะพือ สันนิษฐานว่าเป็นภาษาส่วยหรือกวยหรือเขมรป่าดง มาจากคำว่า กะไซพรืด (กะไซ แปลว่า งู , พรืด แปลว่า ใหญ่) ต่อมาเพี้ยนเป็น ซำพรืด จนในที่สุดเพี้ยนมาเป็น สะพือ ดังนั้น แก่งสะพือ จึงมีความหมายในภาษาไทยว่า แก่งงูใหญ่ ซึ่งสอดคล้องกับตำนานความเชื่อของคนในท้องถิ่นที่เชื่อกันว่า มีพญานาคหรืองูใหญ่อาศัยอยู่เพื่อปกปักรักษาภูมิสถานแห่งนี้
แก่งสะพือ เป็นแก่งที่มีหินขนาดน้อยใหญ่สลับกันสวยงาม มีลักษณะเป็นเขื่อนขนาดย่อมขวางกันลำแม่น้ำมูล เมื่อกระแสน้ำไหลผ่านกระทบหินเกิดเป็นฟองขาวมีเสียงน้ำตกดังตลาดเวลา ซึ่งแก่งสะพือจะปรากฏความสวยงามเหมาะสำหรับการท่องเที่ยว ในช่วงเดือน มกราคม - พฤษภาคม น้ำในแม่น้ำมูลจะลดลงจนสามารถมองเห็นแก่งหินสวยงามชัดเจน และบริเวณแก่งสะพือยังมีร้านค้าชุมชนสำหรับขายของที่ระลึกและอาหารให้แก่นักท่องเที่ยวอีกด้วย
== อ้างอิง ==
ปราชญ์ท้องถิ่น อำเภอพิบูลมังสาหาร จังหวัดอุบลราชธานี.
สำนักงานพัฒนาชุมชนอำเภอพิบูลมังสาหาร จังหวัดอุบลราชธานี. : http://district.cdd.go.th/phibunmangsahan/gallery/ 
แหล่งน้ำในจังหวัดอุบลราชธานี
แม่น้ำมูล
อำเภอพิบูลมังสาหาร
เจ้าหญิงพอลีนแห่งออเรนจ์-นัสเซา

เจ้าหญิงพอลีนแห่งออเรนจ์-นัสเซา (Princess Pauline of Orange-Nassau)
== พระประวัติ ==
เจ้าหญิงพอลีนแห่งออเรนจ์-นัสเซา ประสูติเมื่อวันที่ 1 มีนาคม พ.ศ. 2343 ทรงเป็นพระราชบุตรพระองค์ที่ 3 และพระราชธิดาพระองค์แรกใน พระเจ้าวิลเลิมที่ 1 แห่งเนเธอร์แลนด์ และ วิลเฮลมินแห่งปรัสเซีย สมเด็จพระราชินีแห่งเนเธอร์แลนด์  พระองค์ประสูติ ณ กรุงเบอร์ลิน ประเทศเยอรมนี และช่วงเวลานั้น ประเทศเนเธอร์แลนด์ กำลังถูก ประเทศฝรั่งเศส รุกราน ในนปี พ.ศ. 2436  พระองค์และครอบครัวได้ย้ายไปอยู่ที่ ประเทศเยอรมนี ที่นี่พระองค์ได้พบกับพระอัยกา พระอัยยิกาฝ่ายพระมารดาของพระองค์เป็นครั้งแรก พระนัดดาทุกพระองค์เป็นรักของพระอัยยกาและพระอัยยิกาด้วยเวลาอันรวดเร็ว พระองค์ทรงชื่อเล่นว่า พอลี่ โดยเฉพาะอย่างยิ่งพระอัยกาทรงมีความสุขมากที่เห็นพระนัดดามาเยี่ยม ในระหว่างการเฉลิมฉลองวันพระราชสมภพของ พระเจ้าวิลเลิมที่ 1 แห่งเนเธอร์แลนด์ พระราชบิดาของพระองค์ พระราชบิดาทรงเต้นกับเจ้าหญิงพอลีนในห้อง บอลรูมแกรนด์ ของปราสาท ในปี พ.ศ. 2437
== สิ้นพระชนม์ ==
พระองค์ทรงมีพระพลานามัยไม่ค่อยสมบูรณ์แข็งแรงนัก ก่อนจะสิ้นพระชนม์เมื่อวันที่ 22 ธันวาคม พ.ศ. 2349
บุคคลที่เกิดในปี พ.ศ. 2343
บุคคลที่เสียชีวิตในปี พ.ศ. 2349
เจ้าหญิงเนเธอร์แลนด์
ราชวงศ์ออเรนจ์-นัสเซา
ลาวัก

ลาวัก, (อีโลกาโน: Siudad ti Laoag) เป็นนครระดับที่ 3 และเป็นเมืองหลักของจังหวัดอีโลโคสนอร์เต ประเทศฟิลิปปินส์ เป็นที่ตั้งของท่าอากาศยานนานาชาติลาวัก ตัวนครถูกล้อมรอบด้วยเทศบาล 5 แห่ง ติดกับตีนเขาคอร์ดิลเลราเซ็นทรัลทางทิศตะวันออก และทะเลจีนใต้ทางทิศตะวันตก
ลาวักมีสภาพภูมิอากาศแบบมรสุมเขตร้อน โดยจะเป็นฤดูแล้ง ตั้งแต่เดือนพฤศจิกายนถึงเมษายน และฤดูฝน ตั้งแต่เดือนพฤษภาคมถึงตุลาคม ซึ่งจะมีพายุไต้ฝุ่นเกิดในฤดูกาลนี้
== ภูมิศาสตร์ ==
ลาวักตั้งอยู่ทางตะวันตกตอนกลางของจังหวัดอีโลโคสนอร์เต ติดกับทะเลจีนใต้ และติดต่อกับเทศบาล 5 แห่ง ได้แก่ ซาร์รัต (ตะวันออก), ซันนิโคลัส (ตะวันออกเฉียงใต้), ปาวาย (ตะวันตกเฉียงใต้), วินตาร์ (ตะวันออกเฉียงเหนือ) และบาคาร์รา (ตะวันตกเฉียงเหนือ) โดยลาวักเป็นหนึ่งในนครที่ใหญ่ที่สุดในเขตเขตอีโลโคส
=== ภูมิอากาศ ===
ภูมิอากาศแบบเขตร้อน โดยจะอบอุ่นจนถึงร้อน แต่จะมีลดลงบ้างในช่วงเดือนธันวาคมถึงกุมภาพันธ์ มี 2 ฤดู ได้แก่ ฤดูแล้ง และฤดูฝน ลาวักเป็นเขตเงาฝนจากมรสุมตะวันออกเฉียงเหนือ เพราะมีแนวเขาคอร์ดิลเยราและเซียร์รามาเดรกั้นไว้ แต่จะเผชิญกับมรสุมตะวันออกเฉียงใต้และพายุไซโคลนโดยตรง
ในฤดูฝน จะมีฝนตกมากกว่า  ต่อเดือน โดยจะตกมากในช่วงเดือนมิถุนายนจนถึงสิงหาคม ปริมาณน้ำฝนในช่วง 3 เดือนนี้ คิดเป็นร้อยละ 68 ของปริมาณน้ำฝนตลอดทั้งปี คือ 
== การขนส่ง ==
ท่าอากาศยานนานาชาติลาวัก ให้บริการเที่ยวบินระหว่างลาวักกับกวางโจว โดยสายการบินฟิลิปปินส์แอร์ไลน์ นอกจากนี้ยังมีเที่ยวบินเช่าเหมาลำสำหรับนักท่องเที่ยว และจุดบริการที่อาคารท่าอากาศยาน ส่วนการขนส่งทางบกนั้น มีบริษัทรถโดยสารประจำหลายแห่ง ได้แก่ การขนส่งจีวีฟลอริดา, มารีอาเดอลีออนไลน์, อาร์ซีเจไลน์, อาร์ซีเจทรานส์, สายรถประจำทางโดมิเนียน, ปาร์ตัส, ฟิลิปปินแรบบิต, ลูเซียเอกซ์เพรส และบริษัทขนส่งฟารินัส ลาวักอยู่ห่างจากมะนิลา 
== เมืองพี่น้อง ==
บีกัน, จังหวัดอีโลโคสซูร์
== อ้างอิง ==
== แหล่งข้อมูลอื่น ==
เว็บไซต์อย่างเป็นทางการ
Laoag City's Sinking Bell Tower 
Travel Guide: Laoag
Ilocos Times
Article about some of the sites in Laoag 
Ilocos Sentinel
Photos and information on Laoag City
Philippine Standard Geographic Code 
Philippine Census Information
Local Governance Performance Management System 
จังหวัดอีโลโคสนอร์เต
เมืองในเขตอีโลโคส
มายะ คาวามูระ

คาวามูระ มายะ  เกิดเมื่อ 22 กุมภาพันธ์ ค.ศ. 1995 เป็นนักแสดงหนังโป๊ญี่ปุ่น จากโตเกียว ในปี ค.ศ. 2013 เธอปรากฎเป็นนักแสดงภาพยนตร์สำหรับผู้ใหญ่ครั้งแรกในฐานะนักแสดงหญิงยอดเยี่ยมของค่าย Prestige ตั้งแต่เดือนมิถุนายน 2014 เป็นต้นไป เธอกลายเป็นนักแสดงหญิงที่เชี่ยวชาญเฉพาะสำหรับผู้ใหญ่ของผู้ผลิตวิดีโอสำหรับผู้ใหญ่ของค่าย kira ☆ kira นับตั้งแต่นั้นเป็นต้นมา เธอได้ปรากฏตัวในงานผลิตจำนวนมาก
== ผลงาน ==
=== วีดิทัศน์ลามกอนาจาร ===
==อ้างอิง==
==แหล่งข้อมูลอื่น==
川村まや「いつもここにいます。」 - 公式ブログ（2013年8月7日 - ）
（2014年1月16日 - ）
川村まや　所属事務所
นักแสดงหนังโป๊หญิงชาวญี่ปุ่น
นักแสดงหญิงค่ายคะวะอี*
นักแสดงหญิงค่ายพรีสไทจ
นักแสดงหญิงค่ายคิระ☆คิระ
นักแสดงหญิงค่ายมูดีซ์
บุคคลจากโตเกียว
บุคคลที่เกิดในปี พ.ศ. 2538
บุคคลที่ยังมีชีวิตอยู่